27 APRIL 1999 1 HARI SELEPAS PEMBUNUHAN
Perdana Menteri Blair kamu membunuh 17 orang muda yang tak bersalah.
Dia membunuh, jadi kami balas balik. Mangsa pertama pada hari semalam.
Sehari selepas Jill dibunuh,
BBC menerima panggilan daripada orang Serbia.
Sebagai penyampai…
BEKAS RAKAN DAN EDITOR BBC
…yang boleh melihat pembangunan cerita,
nampaknya seperti mereka telah masuk ke negara ini
atau meletakkan pengintip untuk menghukum Britain.
23 APRIL 1999 3 HARI SEBELUM PEMBUNUHAN JILL DANDO
Menakutkan.
Dalam sekelip mata, bilik kawalan stesen dan kawasan teknikal
musnah sepenuhnya.
NATO mengebom stesen TV di Serbia.
EJEN JILL
NATO mengatakan stesen TV itu pusat propaganda perang Serbia.
Ramai wartawan terbunuh.
Orang mati di tempat itu.
Orang Serbia menjadi marah.
Tak mustahil seseorang yang bersedih memutuskan
untuk membalas dendam setelah apa yang NATO lakukan.
Beribu-ribu orang dari Kosovo meninggalkan rumah mereka
dan tiba di sempadan negara jiran.
Jill telah mengemukakan rayuan untuk pelarian Kosovo dan mangsa perang.
Jadi, ada kaitan.
Ini merupakan eksodus besar-besaran, kira-kira 600,000 orang sedang berpindah.
Agak menakutkan untuk fikir…
PEMBACA BERITA BBC
…mungkin itu motifnya.
Bahawa mungkin hulubalang Serbia yang membunuhnya.
Awak pembunuh, bukan ahli politik yang berdamai, Arkan.
Awak cakap benda mengarut.
Perang Yugoslav sangat sengit dan beritanya besar.
Di kala masyarakat dunia hilang sabar dengan pertempuran di Bosnia,
Radovan Karadžić, ketua…
Ramai antara kami terlibat dalam menyampaikan berita tentangnya.
Beberapa hari selepas itu,
saya mendekati pintu depan rumah saya
dengan berjaga-jaga dan ketakutan,
kerana jika itu pembunuhan yang terancang,
maka ada sebab untuk rasa takut.
Penyampai televisyen paling popular di Britain telah dibunuh
dipercayai oleh pembunuh upahan.
Pemberian bunga tanda penghormatan menyusuli reaksi kejutan yang besar…
Ratu juga memberi komen, baginda juga terkejut…
Polis kata ada banyak kemungkinan motif pembunuhan itu.
Dalam proses menyelesaikan jenayah,
Penyampai Crimewatch mungkin dibunuh sebagai balasan
terhadap pengeboman NATO di Belgrade.
Detektif mengesahkan Jill Dando mendakwa diekori
oleh penghendap.
Seorang lelaki dibicarakan di London kerana taasub dengan selebriti
dan meminati senjata api.
Detektif berkata mereka tak menolak sebarang persoalan.
Ada yang percaya pembunuhnya mungkin terlepas.
Disebabkan kes Jill Dando, eksekutif BBC merasakan
mereka tak boleh ambil risiko tentang keselamatan staf.
Polis penyiasat tempoh hari juga akan mengambil serius
dakwaan kaitan dengan Serbia hingga dibuktikan sebaliknya.
Ancaman kepada BBC menyatakan ia pembalasan.
Kami tak dapat jejaki panggilan itu kerana ia tak bernama.
Soalan seterusnya, kerajaan Serbia?
Negara Serbia?
KOSOVO NADI SERBIA
Individu berbangsa Serbia di London yang marah?
Kami tanya perkhidmatan keselamatan…
PEGAWAI PENYIASAT KANAN
…untuk maklumat yang mereka ada.
Itu masalahnya dengan siasatan pembunuhan.
Harus berwaspada jika suspeknya tak diketahui.
Anda tak boleh terus membuat kesimpulan sendiri.
UNIT SIASATAN BERAT
Semua ada teori tentang cara dia dibunuh dan siapa pelakunya.
SAYA TAHU SIAPA BUNUH JILL DANDO
Jenayah. Mafia. Orang Rusia. Kekasih berang.
PEMBUNUH, KEKASIH CEMBURU, ORANG GILA…
Kami ada huraian lelaki yang melarikan diri.
SKUAD DUA
Realitinya, kebanyakan siasatan pembunuhan orang asing
jawapannya terletak pada maklumat awal.
Saya gusar jika ada maklumat yang kami terlepas.
Kalau-kalau pada awalnya ada mesej
atau maklumat yang kami terlepas pandang.
Dari aspek bukti sebenar kes itu,
kami ada maklumat penjaga trafik.
Tentang percubaannya mengeluarkan saman kepada Range Rover biru di Gowan Avenue.
Kami kemudian menerima maklumat tentang Range Rover biru itu
dilihat menyeberangi Jambatan Putney.
ISNIN 26-04-99
Range Rover biru dalam gambar ini dilihat
memecut melanggar lampu merah dari tempat pembunuhan.
Kenderaan itu dipandu dengan laju.
Pada kelajuan itu, masuk ke Jalan Fulham Palace.
Mendekati lampu isyarat merah.
Melanggar lampu merah dan berlalu dengan laju
ke selatan di Jalan Fulham Palace.
Barulah kami sedar dua maklumat itu berkaitan.
Siasatan kemudiannya tertumpu pada Range Rover selama berbulan-bulan
dan mengecam setiap Range Rover serta gambar CCTV Range Rover
untuk cuba menjejakinya.
Tiada nombor plat. Cuma warna dan jenis kenderaan.
Walau bagaimanapun, perlu ditapis dan dianalisis
Range Rover biru itu merupakan bukti yang penting.
Namun, sukar untuk polis mencarinya.
Mencari Range Rover biru yang spesifik di London
adalah kerja yang amat sukar.
Saya dah agak perkara itu memerlukan usaha yang lebih.
Istana Buckingham menjelaskan Puteri Diana akan tetap diundang
menghadiri beberapa majlis negeri, tapi perceraiannya
membawa perubahan besar dalam hidupnya.
Apabila anda menyampai berita, anda perlu menjadi orang yang menonton,
agar mereka fikir anda bercakap dengan mereka.
Seolah-olah anda dijemput ke ruang tamu mereka.
Jill ada kemahiran itu.
Dia sangat versatil.
KAWAN & RAKAN SEKERJA
Dia berjaya melakukannya.
Ini rupa The Mall petang ini.
Beratus-ratus orang beratur panjang,
bersiap sedia untuk hujan malam ini,
agar mereka boleh beri penghormatan esok kepada Diana, Puteri Wales.
Dia sangat gembira apabila menemu ramah orang.
Bukan ahli politik, tapi orang biasa. Saya tahu dia sukakannya.
Apa pendapat kamu tentang Diana?
Dia baik dan banyak membantu orang.
Wartawan paling bijak pun tak mampu berbuat demikian.
Mereka tiada apa yang dia miliki, sentuhan magik.
Semasa saya mengambilnya, dia sudah amat terkenal,
tapi dia perlu bekerja di program lain.
Kemudian Crimewatch muncul.
Pertama malam ini, sedih…
Jill mengambil peluang.
…seorang pemuda menjadi pembunuh.
Saya tak mahu dia masuk program itu.
Saya beritahu yang saya tak suka semasa dia terima tawaran.
Sila hubungi jika anda ada maklumat, lelaki ini perlu dihalang.
Saya tak mahu dia
melaporkan perkara buruk yang menimpa seseorang.
Ini penyiaran perkhidmatan awam.
Crimewatch membawa hasil.
Orang mungkin menganggap dirinya sebagai sasaran
kerana kesan program itu terhadap penjenayah
yang ditahan akibat keberkesanannya
dan mendapati mereka dipenjara.
Saya menganggap itu ancaman dan memberitahunya.
Hanya orang tertentu,
psikopat brutal yang sadistik
berani menghampiri wanita pada siang hari
dan menembaknya di kepala.
WARTAWAN
Bukan perkara biasa. Saya pernah buat perkara jahat.
Saya ada 68 sabitan.
Namun, tak mampu membunuh.
Saya pernah cuba semuanya.
Merompak, mencuri kereta, menjual dadah. Saya lakukan pelbagai jenayah.
Saya tak mahu berubah. Penjenayah tegar.
PARKIR PELAWAT
Pada tahun 1998, saya ditahan reman di Penjara Belmarsh
menunggu untuk ke Old Bailey atas tuduhan rompakan bersenjata.
Polis mengesahkan penyampai televisyen BBC Jill Dando…
Apabila Jill Dando ditembak,
ramai penjenayah pada ketika itu gembira
sebab Jill Dando penyampai Crimewatch UK dan kebanyakan mereka dipenjara
disebabkan isu yang Crimewatch siarkan.
Percubaan untuk mengubah haluan keadilan dalam skala besar.
Sebuah samseng…
Mungkin seorang daripada mereka yang membunuh Jill Dando.
DIBUNUH
Cara ia dilakukan, saya fikir pembunuhan profesional.
Pada tahun 80-an dan 90-an, setiap pembunuhan dirancang dibuat
pada siang hari di jalanan.
Tempat yang orang tak sangka kejadian akan berlaku.
Ketika anda berjalan ke pintu rumah
atau berjalan di kaki lima, anda tak berjaga-jaga.
Peluang untuk menangkap penjenayah yang profesional begitu sangat sukar.
18 MEI 1999 22 HARI SELEPAS PEMBUNUHAN
Sejak Crimewatch bermula, kami menutup dengan berkata,
"Jangan mimpi ngeri, tidur dengan lena."
Setelah Jill Dando dibunuh,
anda mungkin fikir sebarang jaminan tak lagi bermakna.
Tak dapat dielakkan,
kami membuat rayuan pada Crimewatch untuk menjelaskan kes tersebut,
mencari saksi dan merayu untuk mendapatkan maklumat.
Ini episod Crimewatch UK yang menyedihkan dan luar biasa.
Saya ingat menonton Crimewatch tentang pembunuhan Jill.
Sukar untuk menanggung kematian Jill.
Namun, program ini adalah minatnya.
Jill membantu orang, kami harap dapat melakukan perkara sama untuk dia.
WARTAWAN DAN PENYAMPAI
Saya terkejut melihat cara Nick Ross mengendalikannya secara profesional.
Menuju ke penghujung Gowan Avenue, di hujung Jalan Fulham Palace,
saya menyedari seseorang sedang mengekori saya.
Prinsip Crimewatch…
Menggesa saya.
…adalah meminta bukti daripada orang ramai.
Saya rasa ini kerja lebih daripada seorang…
Siapa pemilik kereta ini? Gambar siapa ini? Siapa dia?
Terdapat beberapa penampakan Range Rover biru, gelap…
Jadi, kami mengeluarkan maklumat tentang Range Rover biru
dengan harapan seseorang akan memberikan maklumat.
Awak ada memandu di sekitar kawasan itu pada 26 April?
Telefon kami, beritahu lokasi awak,
Range Rover yang mana dan lokasi awak.
Sebaik sahaja Range Rover biru diambil kira,
ada perbincangan mungkin Jill diekori rakan sejenayah.
Bagi saya, Range Rover semacam melambangkan pembunuhan profesional
gengster dan dunia jenayah.
Lebih daripada seorang melarikan diri dengan pantas.
Nombor panggilan percuma.
Nick Ross meminta bantuan orang ramai.
Sila hubungi jika anda dapat mengecam…
Beratus-ratus panggilan masuk.
Helo, ini tentang pembunuhan Jill.
Orang awam, pasukan polis yang lain.
PEMERIKSA DETEKTIF
Semua orang kononnya ada maklumat
tentang kenderaan berhampiran tempat kejadian pada masa pembunuhan.
Hai, saya ada maklumat tentang Jill Dando.
Seolah-olah semua memandu Range Rover biru
Saya ada maklumat…
Jadi, peluangnya tipis.
Namun, terdapat satu panggilan
yang agak menarik.
Informan itu berkata, "Saya tahu siapa yang membunuh Jill Dando
dan ini nama-nama individu itu."
Informan itu nampak boleh dipercayai.
Dikenali sebagai En. James.
INFORMAN
Maklumat yang James berikan menunjukkan
pembunuh Jill Dando
merupakan penjenayah yang aktif.
Mereka kumpulan dadah atasan.
LONDON TIMUR
Kami mengatur untuk berjumpa dengannya.
Perbualan itu dirakam secara rahsia.
Saya menyoalnya secara terperinci
tentang kebenaran dakwaannya bahawa dia tahu siapa pembunuh Jill Dando.
Dia memberi saya maklumat dan kisah Range Rover.
Maklumat dan butiran yang dia berikan cukup untuk kami berkata,
kami perlu periksa rangkaian jenayah ini.
Jadi, mereka diekori.
Kami menggunakan pelbagai taktik dan operasi polis
untuk memahami ke mana mereka pergi,
aktiviti mereka dan cuba mendengar perbualan mereka.
4 OGOS 1999 100 HARI SELEPAS PEMBUNUHAN
Pada mulanya, kami fikir ia akan selesai dengan cepat.
Kemudian, seluruh musim panas berlalu.
Tiada perkembangan.
Jalan Jill Dando tinggal dan mati.
Media telah pergi, tapi orang ramai masih cuba menerima hakikat
dengan pembunuhan luar biasa ini.
Pembunuhan Cik Dando kekal menjadi misteri.
Jenayah melibatkan senjata api sangat jarang berlaku di Britain,
masih tidak dapat difahami.
Selepas permulaan yang menjanjikan, dari luar, kemajuannya nampak perlahan.
Jika anda teringat sebarang maklumat,
sila hubungi nombor ini.
YARD KECEWA KES DANDO TERHENTI
Akhbar, orang macam saya, kami mahukan perkembangan.
Eksekutif berita tanya saya, kenapa kes ini belum selesai?
Kami sedang membuat siasatan tertentu.
KES JILL SENYAP TAK SEMUA KES AKAN SELESAI
Kami tak perlu beri butiran pada setiap masa.
Tapi hampir seperti tiada perkembangan.
Kami semua fikir, adakah polis mempunyai suspek?
Adakah terdapat maklumat yang besar
mereka bakal umumkan yang kami tak tahu?
Selepas beberapa bulan dan usaha yang dilakukan,
ternyata James, informan itu, berbohong.
Jelas yang dia cuba salahkan orang lain untuk pembunuhan itu,
berharap mereka akan ditahan untuk melepaskannya
daripada tekanan yang dia hadapi dengan mereka.
Kami tiada bukti
sama ada Range Rover itu terlibat.
Laut di sini sesuai untuk aktiviti selam permukaan dan skuba.
Tapi ini sesuatu yang tak melibatkan renang
atau rambut yang basah.
Saya akan berjalan di dasar laut menggunakan ini.
Saya fikir ia siasatan yang pantas dan mereka akan jumpa seseorang.
Saya hanya dapat membaca akhbar macam orang lain.
Saya fikir, aduhai, dia ada masa depan yang cerah.
Sayang sekali.
Sungguh.
Kemuncak kerjayanya belum dicapai.
Amat tragis yang ia dirampas…
KAWAN JILL DAN PENDANDAN RAMBUT
…dengan kejam tanpa penjelasan.
Tak, saya tak percaya.
Apa yang anda nampak pada skrin adalah Jill dengan minatnya.
Jill Dando, ini kehidupan awak.
Betul-betul berseronok dan berharap
para penonton bersama dia,
berseronok seperti dia.
Sejuknya.
Saya tak suka ungkapan ini, tapi dia buah hati negara.
Saya tumpang gembira untuk dia sebab dia sangat berjaya
berbanding semasa dia bermula.
Siapa tahu apa yang bakal terjadi? Saya tak tahu.
Saya meletakkan kepercayaan saya kepada polis.
Bagaimana lagi untuk selesaikannya?
IBU PEJABAT THE SUN
Kami mahu meletakkan Jill di muka depan, tapi ia mula menyepi.
Kisah itu kekal dalam akhbar,
sebab selagi anda menghidupkan cerita itu,
siasatannya akan berjalan.
Saya berbual dengan Hamish
yang mengatakan mereka sedang mengikuti siasatan kes.
Namun, hanya jalan buntu yang ditemui.
Dengan ketiadaan prospek dan tangkapan, detektif semakin tertekan
untuk mendapatkan jawapan.
Saya tak faham kenapa masih tiada penangkapan.
Personaliti TV paling terkenal, tiada penangkapan walaupun banyak sumber.
BALAI POLIS KENSINGTON
Terdapat beribu-ribu cebisan maklumat.
Tanpa henti, kami menyingkirkan suspek dan menutup siasatan kes.
Namun, masih belum mengenal pasti saksi di Gowan Avenue.
Siapa yang mereka jumpa?
Majoriti saksi tak dapat ingat wajahnya dengan cukup baik
untuk artis melukis semula wajahnya.
Tapi terdapat empat orang saksi
percaya mereka boleh.
Salah seorang daripada mereka nampak lelaki di Fulham Road…
berlari menyeberangi jalan dan berdiri di hentian bas.
Saksi itu berjaya menggambarkannya dengan cukup untuk melukis e-fit.
E-fit itu yang kami hasilkan atau tunjukkan di sidang akhbar.
Kami tiada semua jawapan.
POLIS METROPOLITAN
Saya rasakan kebimbangan dan kegelisahan orang atasan.
Dengan media melontarkan banyak idea dan pemikiran.
Itu perlu diuruskan.
PEMBANTU KOMANDER KETUA INSPEKTOR
Empat hari selepas pembunuhan Jill Dando,
polis mengeluarkan gambar dihasilkan oleh komputer
suspek nombor satu mereka.
Dia dilihat oleh beberapa saksi
kali terakhir berdiri di hentian bas di Jalan Fulham Palace
selepas Jill Dando telah ditembak.
Gambar ini amat penting.
Polis takkan mengeluarkan e-fit seseorang
yang tak berapa berkepentingan.
Ini dilihat sebagai hal yang signifikan.
Jika dia benar-benar pembunuh Jill Dando,
kita kena cari lelaki ini.
Di Stesen Tren Putney Bridge,
video kamera keselamatan juga sedang diperiksa
kalau-kalau pembunuhnya dirakam.
Seorang pembunuh upahan, tapi menggunakan bas untuk lari.
'PEMBUNUH' DANDO MENAIKI BAS NO. 74
Kami banyak menyiasat.
Wartawan Daily Mirror pergi ke kawasan perhentian bas ini,
mengetuk pintu, cuba mencari orang yang mungkin nampak sesuatu.
Tapi tiada sesiapa nampak suspek di dalam e-fit itu
dan tiada sesiapa yang tampil untuk memberitahu kami,
maklumat susulan yang mungkin penting.
Saya fikir secara logiknya
kebanyakan bas di London mempunyai CCTV di dalamnya.
Itu kuncinya buat polis.
Mereka cuma perlu hubungi Kementerian Pengangkutan London
dan cari bas berdekatan kira-kira sejam
di setiap sisi penampakan lelaki itu,
tentu lelaki yang berpeluh itu boleh dilihat.
Saya menghantar pegawai ke Fulham untuk melihat CCTV itu.
Mungkin mereka sibuk dengan tugasan yang lebih penting,
tapi semasa mereka memohon untuk melihat pita, ia telah dipadam.
Peluang terlepas.
Cuma ada 16 detektif dalam pasukan saya
pada awal penyiasatan.
Enam belas orang itu takkan dapat selesaikan apa yang perlu diselesaikan.
Dengan menyiarkan e-fit itu, kami memberitahu berjuta-juta orang
tentang lelaki di hentian bas, dengan harapan orang ramai akan bantu.
Siapa lelaki ini?
Jika anda tiada kaitan dengan siasatan ini
tampil ke hadapan, singkirkan diri.
Suspek utama lelaki kulit Putih, bersut gelap dan berambut coklat.
E-FIT, SUSPEK PEMBUNUH JILL DANDO
Berusia kira-kira 35 ke 40 tahun…
Mungkin sesetengah maklumat ini mengingatkan seseorang.
Jika ya, hubungi polis dengan segera.
Seseorang lelaki menelefon bilik siasatan
dan menyatakan wajahnya sama dengan e-fit.
Dia tak kata dia bertanggungjawab atas pembunuhan Jill,
tapi dia meletakkan dirinya di tempat kejadian.
Jadi, dia seseorang yang berkepentingan.
PEGAWAI BUKTI
- Boleh saya sebut namanya? - Ya.
Shackleton, perwatakannya pelik.
Mod pengangkutannya merupakan ambulans berlampu biru.
Dia lelaki berbadan besar.
Dia pengurus mayat dan memandu kereta jenazah.
Shackleton kata dia berada di taman
dan lari dari taman itu kerana dikejar seorang lelaki
dan pergi ke hentian bas.
Ia penting pada waktu itu kerana kami fikir lelaki berpeluh itu,
lelaki e-fit itu penting.
Lelaki ini mendakwa dia orang itu.
Oleh kerana dia membuat dakwaan itu
dan kami tak boleh menangani masalah itu tanpa menyoalnya,
dia telah ditahan dan rumahnya digeledah.
Tahanan ini nampak seperti perkembangan yang besar.
Kami sangka semua dah selesai. Adakah ini bukti yang kita mahu?
Saya periksa rumahnya.
Ada sebuah keranda di dalam rumah.
Ada beberapa gambar dan peta kawasan Fulham di sana
dan beberapa bahan BBC, rasanya sepucuk surat.
James Shackleton seorang yang pelik.
Pengurus mayat Shepherd's Bush yang pakar dalam pengebumian DSS…
Saya sedang buat keranda bayi.
Saya kena buat dua keranda.
Dia kata sedang untuk mengumpul kayu untuk membuat keranda.
Siapa yang buat begitu?
Mereka kata saya terpesona dengan Jill Dando
dan saya menghendapnya.
Saya kata, awak salah orang.
Saya suka lelaki. Saya kata, saya tak…
Saya lebih meminati konstabel detektif awak,
macam itulah.
Dia suka berkhayal.
Dia berlagak seperti orang bangsawan padahal dia bukan orang bangsawan.
LELAKI DISOAL POLIS BERLAGAK SEPERTI DUKE
Saya berpeluh dan tercungap-cungap, bayangkanlah,
saya baru selesaikan separuh maraton.
En. Shackleton dikenal pasti sebagai seorang pembohong.
Sebelum ini pernah melibatkan diri dalam siasatan pembunuhan lain.
Dia dijamin dari balai polis dan disingkirkan daripada siasatan.
Saya boleh sahkan bahawa bukan saya
yang bertanggungjawab atas kematian Jill Dando.
Rupa saya mungkin sama dengan e-fit.
Kes ini dah lama, bukan?
Mereka terdesak cari jalan penyelesaian.
Kesilapan dilakukan dalam siasatan itu
adalah penyiaran e-fit.
Penyiaran gambar itu menambahkan
lebih banyak kerja yang tak perlu,
orang menelefon mengatakan e-fit itu mirip orang yang mereka kenal.
Jika hari ini anda guna Google untuk cari suspek e-fit Jill Dando…
Lelaki ini di luar rumah Jill Dando menggunakan telefon.
…gambar seseorang yang bukan suspek akan muncul.
Penyiaran e-fit itu keputusan yang salah
sebab ia mengganggu siasatan selama beberapa bulan.
Tapi tekanan media sangatlah hebat, beberapa orang dari pejabat kami
dan pegawai kanan lain mencadangkan
untuk siarkan dan keluarkan sesuatu.
Saya rasa itu satu kesilapan.
Saya fikir kami sedang menuju ke haluan yang betul.
Pembunuhan Jill Dando adalah angkara seorang penyendiri.
Lapan, tujuh, enam, lima, empat, tiga, dua, satu.
Fajar alaf baharu,
kami masih diselubungi bayangan
pembunuh Jill masih belum ditangkap.
Semakin lama siasatan ini dijalankan,
semakin besar kemungkinan pembunuh Jill dapat melepaskan diri.
1 JANUARI 2000 250 HARI SELEPAS PEMBUNUHAN
Pihak polis, yang terdesak menyelesaikan jenayah ini, sudah buntu.
Banyak siasatan memakan lebih daripada 12 bulan, dua tahun,
kalau dah begitu, terima sajalah.
Ada satu tahap dalam mana-mana siasatan polis,
terutamanya dalam kes Jill Dando,
kekecewaan itu mula menyelinap.
RAYUAN SAKSI - PEMBUNUHAN BOLEH ANDA BANTU?
Mereka meneliti kehidupan peribadi Jill,
hal itu diketepikan.
Mereka meneliti banyak penampakan.
Mereka telah menyingkirkan beberapa Range Rover.
Mereka telah meneliti CCTV dengan lama,
dan kaitan dengan Serbia itu bukan lagi pilihan.
Kami buntu.
Saya fikir, ke mana kami nak pergi?
POLIS JILL 'KEMBALI KE ASAL'
Kami perlu kembali ke permulaan.
Mungkin jawapannya ada dalam sistem, tapi kami terlepas.
Saya bertugas untuk semak semua maklumat
dalam sistem untuk mengenal pasti mesej yang memerlukan susulan.
SAKSI-SAKSI
LELAKI BERPELUH DI HENTIAN BAS
Lelaki yang tinggal di Jalan Crookham.
Tinggi sekitar 180 cm.
Seorang lelaki bermasalah mental melawat pusat kami.
Usianya kira-kira 39 tahun dan berambut pendek.
Beribu-ribu orang pada masa itu, masih belum
disingkirkan daripada siasatan.
Saya berjaya mengurangkannya kepada beberapa ratus.
Berapa lama?
Sangat lama.
Walaupun dengan operasi besar polis, masih tidak berjaya.
Ganjaran untuk maklumat pembunuh meningkat
kepada suku juta paun.
GANJARAN £250,000
Ganjaran terbesar dalam sejarah jenayah di negara ini pada masa itu.
Jumlah wangnya besar dan jika itu boleh memujuk seseorang
untuk memberi maklumat, tentu ada yang muncul.
Namun tiada sesiapa yang muncul.
Saya fikir itu sangat signifikan.
Penjelasan yang paling munasabah
adalah hanya seorang saja di dunia yang tahu siapa pelakunya.
Pelaku itu sendiri.
Itu dia, tanpa sebarang bunyi. Seperti dirompak tapi secara terbalik.
Jill tak pernah beritahu dia ketakutan
atau takut akan sesiapa atau sesuatu.
Tapi itu lumrah apabila bekerja di depan televisyen.
Bintang sepertinya dapat banyak perhatian yang tak diingini.
Anda akan mendapat surat yang aneh.
Orang yang taasub dengan anda.
Orang sentiasa berminat dengan Jill.
Surat membanjiri. Mereka amat menyukainya.
Peter, katanya awak peminat tegar Jill Dando.
- Ya. Dia cantik. - Dia menawan?
- Awak ada gambar dia? - Tidak.
Jom ambil gambar sekarang. Para hadirin, Jill Dando.
Mereka nampak dia macam anak, tapi menyukai mukanya,
mereka sukakan kemesraannya,
betapa cantiknya dia dan bagusnya kerja dia.
Mereka menulis dengan penuh kasih sayang. Ada yang cuba berjumpa dengannya.
Adakah sesiapa di luar sana merasakan dia mengecewakan mereka?
Ada orang yang sangat pelik fikir
Jill memang patut terima musibah ini?
Satu lagi petanda dia seorang penyendiri ialah ciri-ciri senjata apinya.
Pistol 9mm serupa dengan yang ini, tidak pernah ditemui.
Selongsong tembaga dari peluru ditemui berhampiran mayatnya
mungkin boleh beri petunjuk tentang identiti pembunuh.
Enam penanda menggunakan tangan dengan satu alat
pada atas selongsong kartrij.
Senjata itu sebenarnya bukan senjata api 9mm.
Sama ada senjata yang diaktifkan semula
atau pistol permulaan yang ditukar.
Selongsong peluru mempunyai enam lekuk
pada sekeliling bahagian atas rim.
Jadi, itu kelim untuk memegang peluru di dalam bekas kartrij.
Bukan pengelim buatan kilang, tapi buatan tangan.
Setiap tanda kelim mempunyai tahap tekanan berbeza.
Ada unsur buatan sendiri padanya.
Ada sesiapa mengenali tanda tersebut?
Sesiapa pernah kendalikan peluru
sebelum atau selepas kejadian dengan tanda sebegitu?
Kami tahu dari hari pertama daripada sifat luka pada kepalanya
dan kesan muncung senjata itu terkena
dan membuat tanda di kepalanya.
Terdapat sedikit kesan lebam pada lengan dan lengan bawahnya.
Pada saya, itu bukan pembunuhan yang cepat
tanpa bersentuhan, pemindahan darah dan rambut.
Hakikat bahawa orang itu mendekati Jill dan menyentuhnya,
di kawasannya tak menunjukkan
bahawa ini pembunuhan profesional.
24 FEBRUARI 2000 303 HARI SELEPAS PEMBUNUHAN
Beberapa mesej masuk pada beberapa hari pertama siasatan
kini seolah-olah berkaitan dengan orang yang sama.
Seorang lelaki minta kami mengesahkan dia berada di syarikat teksi semalam.
Dia bertanya saya jika saya ingat apa yang dia pakai.
Dia tinggal di Jalan Crookham,
tak jauh dari Gowan Avenue.
Namanya Barry Bulsara.
Dia menelefon lagi untuk menanyakan waktu tepat dia berada di sana.
Katanya untuk peguam caranya.
MAIN
Dia jelas mengenal pasti dirinya
dan ingin tahu alibinya pada hari pembunuhan Jill Dando.
Kami mula menyiasat latar belakang Bulsara
dan mendapati dia pernah disabit kesalahan.
Cuma itu bukan nama sebenarnya.
Kami cuba mencarinya untuk mengambil kenyataan saksi.
Akhirnya, detektif pergi ke pejabat manfaat penganggur.
Di situlah kami mula berjumpa dan menyoal
serta bercakap tentang hal itu.
Lelaki itu ialah Barry George.
Bagaimana nak gambarkan Barry George?
Saya rasa kelakuannya tidak betul.
Dia sentiasa menjadi orang lain. Dia menggunakan persona, nama selebriti.
Nama sebenar Gary Glitter ialah Paul Gadd.
Nama Gadd dan Bulsara ialah nama
yang sebelum ini Barry George telah disabitkan
dan diketahui polis.
George pernah menerima sabitan atas cubaan merogol menggunakan nama Gadd.
Serta menerima sabitan atas serangan sumbang.
Saya rasa sangat menarik untuk lelaki itu tinggal berdekatan
dengan latar belakang yang kami mula faham tentangnya,
dia telah dihubungi berkali-kali
pada bulan pertama pembunuhan.
Jadi, kami diberi kuasa untuk mengawasinya selama 24 jam.
RAKAMAN PENGAWASAN POLIS
Dia sesuai dengan ciri-ciri penyendiri.
Dia menganggur dan suka berlegar-legar.
Dia berlegar-legar di jalan seharian,
mendekati orang dan wanita.
Kalau bukan menghendap, itu mengekori.
Kelakuan yang obsesif menunjukkan ciri-ciri merisaukan
membuatkan kami harus bertindak dengan cepat.
Mereka meluluskan waran geledah rumahnya
dan pegawai pergi ke rumahnya untuk menggeledah.
Jadi, saya dan dua pegawai pergi ke alamat rumahnya,
mengetuk pintu berulang kali.
Tiada jawapan, jadi kami pecahkan pintu.
Ada guni di sebelah kiri, adakah itu sampah di bilik tidurnya?
Rumahnya berbau. Sungguh bersepah.
Di bilik tidur utama, plastik tong sampah hitam bertimbun.
Jelas sampah tak pernah dibuang untuk masa yang sangat lama.
Surat khabar berselerak di bilik.
Ada semut dan macam-macam benda pada permukaan dapur.
Banyak najis di sekitar pangsapuri.
Anda takkan percaya jika ini babak dalam filem
sebab anda akan fikir, ini keterlaluan.
Sangat melampau. Tapi benar.
Anda akan tertanya-tanya orang jenis apa yang tinggal di sana?
Kami mencari senjata api dan pakaian.
Artikel berkaitan dengan Jill Dando.
Kami menemukan kot panjang tiga suku,
sama dengan kot yang saksi huraikan.
Ada sebahagian daripada sarung pistol.
Kami menemui senarai senjata api tulisan tangan.
Kami jumpa banyak filem yang belum dicuci.
Kami jumpa beberapa majalah berkaitan dengan senjata api
dan seni pertahanan diri.
Liputan media berita Jill Dando.
SAYA BERTEMU CINTA DI LOKASI
Barangan yang ditemukan memang sangat mencurigakan
daripada lelaki yang tinggal berdekatan Gowan Avenue.
Tapi tiada barangan yang dijumpai mempunyai kaitan langsung
antara George dan tempat kejadian atau pembunuhan Jill Dando.
Saya risau telahan kami betul.
Kerana orang yang ditahan
akan menjadi subjek penelitian dan pengawasan.
Jadi, saya pasti semua yang kami lakukan itu betul.
PEMBUNUHAN
Penting untuk selesaikan sebanyak mungkin sebelum dia ditahan.
Semasa pangsapuri En. George digeledah,
kami dapati banyak filem yang belum dicuci.
Saya membawa filem itu untuk dicuci di cawangan fotografi kami.
Kami perlu melihat gambarnya.
Saya ingat melihat semua gambar itu.
Penuh dengan gambar ratusan wanita berbeza.
Wanita di taman, wanita di jalanan.
Kebanyakannya gambar dari belakang.
Sesetengah dari jauh.
Salah satu daripadanya gambar wanita dari Gowan Avenue,
di sebelah rumah bernombor 29.
Antara gambar-gambar itu ialah gambar Barry George
memegang pistol dan memakai topeng gas.
Gambar itu terus dihantar ke makmal untuk dianalisis.
Pakar senjata api di makmal
mengatakan senjata api itu merupakan
senapang penembak Bruni 8mm.
Salah satu jenis senjata api yang dilaporkan membunuh Jill Dando.
Polis tahu senjata yang digunakan ialah pistol separa automatik
sama dengan yang ini.
Saya mengisytiharkan George merupakan suspek pembunuhan Jill Dando.
SUSPEK
Tarikh itu akhirnya ditetapkan pada 25hb Mei,
rancangan untuk menahannya.
Polis memburu pembunuh penyampai televisyen, Jill Dando,
menahan seorang lelaki seharian kerana disyaki membunuh.
Dia ditangkap sejurus selepas subuh. Detektif kata ia sangat signifikan.
- Awak bunuh Jill Dando? - Tidak.
Mahu sedikit air?
Ya, sedikit.
Terima kasih.
Barry, awak tak apa-apa?
Awak okey?
Terjemahan sari kata oleh Shazreena